CELEX: 22019D1075
Language: mt
Date: 2017-09-22 00:00:00
Title: Deċiżjoni tal-Kumitat Konġunt taż-ŻEE Nru 187/2017 tat-22 ta’ Settembru 2017 li temenda l-Anness XIX (Il-Protezzjoni tal-konsumatur) tal-Ftehim ŻEE [2019/1075]

27.6.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 174/59
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 187/2017
         tat-22 ta’ Settembru 2017
         li temenda l-Anness XIX (Il-Protezzjoni tal-konsumatur) tal-Ftehim ŻEE [2019/1075]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Id-Direttiva (UE) 2015/2302 tal-Parlament Ewropew u tal-Kunsill tal-25 ta’ Novembru 2015 dwar pakketti tal-ivvjaġġar u arranġamenti tal-ivvjaġġar marbuta, li temenda r-Regolament (KE) Nru 2006/2004 u d-Direttiva 2011/83/UE tal-Parlament Ewropew u tal-Kunsill u li tħassar id-Direttiva tal-Kunsill 90/314/KEE (1) trid tiġi inkorporata fil-Ftehim ŻEE.
                  
               
                     (2)
                  
                  
                     Id-Direttiva (UE) 2015/2302 tħassar, b’effett mill-1 ta’ Lulju 2018, id-Direttiva tal-Kunsill 90/314/KEE (2), li hija inkorporata fil-Ftehim taż-ŻEE u li għandha għaldaqstant titħassar taħt il-Ftehim taż-ŻEE b’effett mit-1 ta’ Lulju 2018.
                  
               
                     (3)
                  
                  
                     Għalhekk, l-Anness XIX tal-Ftehim ŻEE jenħtieġ li jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            L-Anness XIX tal-Ftehim ŻEE għandu jiġi emendat kif ġej:
            
                        1.
                     
                     
                        L-inċiż li ġej jiżdied mal-punt 7f (ir-Regolament (KE) Nru 2006/2004 tal-Parlament Ewropew u tal-Kunsill):
                        
                                    “—
                                 
                                 
                                    
                                       32015 L 2302: Id-Direttiva (UE) 2015/2302 tal-Parlament Ewropew u tal-Kunsill tal-25 ta’ Novembru 2015 (ĠU L 326, 11.12.2015, p. 1).”
                                 
                              
                  
                        2.
                     
                     
                        Li ġej jiżdied mal-punt 7i (id-Direttiva 2011/83/UE tal-Parlament Ewropew u tal-Kunsill):
                        “, kif emendata bi:
                        
                                    —
                                 
                                 
                                    
                                       32015 L 2302: Id-Direttiva (UE) 2015/2302 tal-Parlament Ewropew u tal-Kunsill tal-25 ta’ Novembru 2015 (ĠU L 326, 11.12.2015, p. 1).”
                                 
                              
                  
                        3.
                     
                     
                        Il-punt li ġej jiddaħħal wara l-punt 7k (id-Direttiva 2013/11/UE tal-Parlament Ewropew u tal-Kunsill):
                        
                                    “7l.
                                 
                                 
                                    
                                       32015 L 2302: Id-Direttiva (UE) 2015/2302 tal-Parlament Ewropew u tal-Kunsill tal-25 ta’ Novembru 2015 dwar pakketti tal-ivvjaġġar u ta’ arranġamenti ta’ vjaġġar marbuta, u li temenda r-Regolament (KE) Nru 2006/2004 u d-Direttiva 2011/83/UE tal-Parlament Ewropew u tal-Kunsill u li tħassar id-Direttiva tal-Kunsill 90/314/KEE (ĠU L 326, 11.12.2015, p. 1).
                                    Id-dispożizzjonijiet tad-Direttiva, għall-finijiet ta’ dan il-Ftehim, għandhom jinqraw bl-adattament li ġej:
                                    Fl-Artikolu 14(4), fir-rigward tal-Istati tal-EFTA, il-kliem ‘l-Unjoni’ għandhom jinqraw ‘Stat tal-EFTA’.”
                                 
                              
                  
                        4.
                     
                     
                        It-test tal-punt 7 (id-Direttiva tal-Kunsill Nru 90/314/KEE) għandu jiġi mħassar b’effett mill-1 ta’ Lulju 2018.
                     
                  
         
            Artikolu 2
            It-testi tad-Direttiva (UE) 2015/2302 bil-lingwa Iżlandiża u b’dik Norveġiża, li ser jiġu ppubblikati fis-Suppliment dwar iż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni għandha tidħol fis-seħħ fit-23 ta’ Settembru 2017, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea, u fis-Suppliment tiegħu dwar iż-ŻEE.
         
         
            Magħmul fi Brussell, it-22 ta’ Settembru 2017.
            
               
                  Għall-Kumitat Konġunt taż-ŻEE
               
               
                  Il-President
               
               Sabine MONAUNI
            
         
         
            (1)  ĠU L 326, 11.12.2015, p. 1.
         
            (2)  ĠU L 158, 23.6.1990, p. 59.
         
            (*1)  Ma huwa indikat l-ebda rekwiżit kostituzzjonali.